Glenn-Peter Sætre

Glenn-Peter Sætre (født 1965) er en norsk biolog. Siden 2003 har han vært professor i evolusjonsbiologi ved Institutt for biovitenskap ved Universitetet i Oslo. Hans forskning har særlig vært knyttet til artsdannelse og hybridisering, hovedsakelig med fugler som modellorganisme.

 Forskning og akademisk virke 
Sætre har markert seg internasjonalt med studier av artsdannelse ved forsterking,Sætre G-P, Moum T, Bures S, Kral M, Adamjan M, Moreno J. 1997. A sexually selected character displacement in flycatchers reinforces premating isolation. Nature 387: 589–592. et arbeid han mottok Fridtjof Nansens belønning for yngre forskere for i 2000. Han har også forsket på kjønnskromosomenes betydning for artsdannelsesprosesser.Sæther SA, Sætre G-P, Borge T. m fl. 2007. Sex chromosome-linked species recognition and evolution of reproductive isolation in flycatchers. Science 318: 95–97. I senere år har han, sammen med sin forskningsgruppe, arbeidet med hybrid artsdannelse hos romerspurv (Passer italiae), som de har vist er en stabil hybridform mellom gråspurv og middelhavsspurv.Hermansen JS, Sæther SA, Elgvin TO, Borge T, Hjelle E, Sætre G-P. 2011. Hybrid speciation in sparrows I: phenotypic intermediacy, genetic admixture and barriers to gene flow. Molecular Ecology 20: 3812–3822.

I 2019 publiserte Sætre og Mark Ravinet læreboken Evolutionary Genetics – Concept, Analysis and Practice på Oxford University Press.

 Formidling og offentlig debatt 
Han har deltatt i offentlig debatt om kjønn og kjønnsinkongruens. I et innlegg i avisen Minerva i 2022 problematiserte han hvordan spørsmål om kjønnsinkongruens behandles både politisk og i helsevesenet.

Høsten 2023 ga han ut den populærvitenskapelige boken To kjønn – evolusjonshistoriens største gåte. Her forklarer han, ut fra et evolusjonsbiologisk perspektiv, hvorfor forplantning med to kjønn er enerådende blant flercellede organismer.

 Referanser 

 Eksterne lenker 


Kategori:Norske biologiprofessorer